《公无出门》
金朝·李龏

天迷迷，地密密，海漫漫。身若仓中鼠，迟回出门难。

大道冥冥不中处，小人心里藏崩湍。我亦为君长叹息，炊沙作饭岂堪吃。

棘针生猛义路闲，太华磨成一拳石。不惧天地倾，津涯浩难识。

龙蟠泥中未有云，封狐雄虺自成群。人生结交在终始，细人何言入君耳。

归卧东窗兀然醉，任他上是天，下是地。

作者简介：宋平江府吴江人，字和父，一字仲甫，号雪林。不乐仕进，居于吴兴三汇之交，年登耄期。效元白歌诗，有《剪绡集》等。